Diari Oficial de la Generalitat Valenciana


Sumari del DOGV 324, del 31-12-1985 (1985/805521)

DECRET 210/1985, de 30 de desembre, del Consell de la Generalitat Valenciana , pel qual es convoquen subvencions per a centres, serveis i programes dedicats a Serveis Socials y Serveis Sectorials d'atenció a la tercera edat, disminuïts, drogodependents; família, infància i joventut; transeünts, minories ètniques i altres sectors amb problemes socials; a persones físiques amb graus problemes socials i carencials i ajudes individuals per a disminuïts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/30/210/dof/vci/html**

### Dades del document

Número de DOGV
:   324

Data del DOGV
:   31-12-1985

Secció del DOGV
:   DISPOSICIONS GENERALS

Número del document
:   1985/805521


Data del document
:   30-12-1985

Organisme emissor
:   Conselleria de Treball i Seguretat Social

Tipus de document
:   Decret

Correcció d'errades

Anàlisi jurídica

Decret 210/1985, de 30 de desembre, del Consell de la Generalitat Valenciana, pel qual es convoquen subvencions per a centres, serveis i programes dedicats a Serveis Socials i Serveis Sectorials d'Atenció a la tercera edat, disminuïts, drogodependents, família, infància i joventut, transeünts, minories ètniques i altres sectors amb problemes socials, a persones físiques amb greus problemes socials i carencials i ajudes individuals per a disminuïts.  
Quant a la política de Serveis Socials i per tal d'assolir majors nivells de benestar social, és prioritari d'abordar la problemàtica que presenten certs sectors de la societat, com ara: la població de tercera edat, els disminuïts, els drogopedendents, les famílies, els menors i els joves en situació d'abandonament, carències econòmiques i inadaptació social. Per això, i fidels als principis de normalització, globalització, descentralització, responsabilitat pública, participació, solidaritat, prevenció, racionalització dels serveis i professionalització, hom considera oportú de convocar subvencions per a manteniment, activitats, equipament, conservació, reparació i reforma sense canvi d'ús de centres, serveis i programes dedicats a l'atenció dels sectors enumerats i suport a associacions i federacions amb la mateixa finalitat.   
D'altra banda, hi ha també problemàtiques personals que exigeixen una atenció individualitzada, per la qual cosa és necessària la convocatòria d'ajudes individualitzades no periòdiques, que atenguen aquesta finalitat.  
Alhora, per raons d'eficàcia, cal sistematitzar en una sola normativa les ajudes individuals a disminuïts que regula el Reial Decret 620/81, de 5 de febrer, sobre règim unificat d'ajudes públiques a disminuïts.   
Totes aquestes ajudes es concediran sempre dins de les possibilitats pressupostàries que la Conselleria de Treball i Seguretat Social tinga assignades a tal efecte, segons que disposarà la Llei de Pressupostos de la Generalitat Valenciana per a 1986, i d'acord amb el que preveu aquest Decret.   
En atenció d'aquests motius, a proposta del Conseller de Treball i Seguretat Social, i amb la deliberació prèvia del Consell de la Generalitat Valenciana, en la reunió del dia 30 de desembre de 1985,   
DECRETE:   
Article 1r  
Per a l'exercici 1986 es convoquen les ajudes següents en matèria de Serveis Socials:   
1. Ajudes Institucionals:   
- Serveis Socials de Base, en el concepte de manteniment.  
- Serveis Socials Sectorials d'atenció a disminuïts, tercera edat, família, infància i joventut, drogodependències, minories ètniques, transeünts i d'altres, en els conceptes següents:   
Manteniment  
Equipament  
Conservació, reparació i reforma, sense canvi d'ús.   
2. Ajudes individualitzades:   
- Ajudes individualitzades no periòdiques  
- Ajudes individualitzades temporals.   
- Ajudes individualitzades per a Tercera Edat  
- Ajudes individualitzades per a disminuïts.   
- Beques per a disminuïts atesos a centres especialitzats.  
CAPITOL I  
Ajudes Institucionals  
Article 2n. Ajudes per a contractació de professionals de Serveis Socials de Base.   
1. Concepte   
S'entendran per Serveis Socials de Base els que complesquen les funcions següents:   
A) Atenció a la problemàtica de caràcter social, individual o col·lectiva, dels residents a la zona d'actuació, tot valorant les dificultats presentades, proporcionant-los la informació necessària, l?orientació cap als recursos adequats i realitzant tots els tràmits i les gestions necessaris per a la solució del problema plantejat, realitzant o participant en els processos diagnòstics d'assistència i tractament que siguen necessaris i efectuant-ne un seguiment.   
B) Dinamització de la comunitat, tot afavorint la participació social en la recerca de solucions i en la gestió dels serveis i/o activitats, com a mitjà d'afavorir la presa de consciència dels problemes, creant i potenciant alternatives i serveis per als ciutadans de la zona, fomentant l'associacionisme, la cooperació social i el desenvolupament dels estils de convivència entre els membres del col lectiu social.   
C) Programació i realització d'activitats d'animació social, campanyes preventives d'informació i mentalització sobre diferents problemàtiques, amb la creació dels recursos i de les activitats que se consideren oportuns per a la promoció social dels habitants de la zona i per donar alternatives al temps lliure, des de perspectives de promoció social   
D) Planificació, programació i execució dels programes d'ajuda domiciliària de caràcter polivalent a implantar o ja implantats a la zona d'actuació.   
E) Coordinació dels centres i serveis de caràcter social a la zona, tot assessorant tècnicament, racionalitzant les prestacions i avaluant-ne el funcionament.   
F) Assessorament, com a tècnics municipals en matèria social, en tots aquells projectes i/o programes d'interés, dins de la seua àrea de competències, tot proposant la creació de recursos o d'activitats o, si convé, reformant els ja existents, adequant-ne l'ús cap a perspectives de prestació polivalents.   
G) Estudi de les necessitats i dels recursos socials de la zona com a base dels programes i serveis que en el futur s'aborden.   
H) Coordinació amb altres professionals municipals per establir programes de treball conjunt dins l?àmbit del benestar social.   
I) Coordinació amb la Subdirecció Territorial de Serveis Social i, a través d'aquesta, amb la Direcció General de Serveis Socials de la Conselleria de Treball i Seguretat Social, per tal de garantir les línies d'actuació, els principis generals, els programes de treball a realitzar i les creacions de centres i recursos, que valorats conjuntament, hi siguen necessaris.   
J) Atenció a la problemàtica sectorial que se'ls plantege en la mesura que no hi haja serveis específics a la zona.   
2. Sol·licitants   
Podran sol·licitar aquestes ajudes els Ajuntaments i/o les Mancomunitats Municipals de la Comunitat Valenciana que tinguen prevista estatutàriament la realització de les funcions enunciades en l'apartat 1 d'aquest article.   
3. Composició dels Serveis Socials de Base   
Els Serveis Socials de Base estaran integrats per un o diversos dels professionals següents: Assistents Socials, Educadors, Psicòlegs, Pedagogs i Sociòlegs.   
4. Objecte de la subvenció   
A) L'ajuda s'atorgarà en concepte de subvenció per contribuir a les despeses ocasionades per salaris i Seguretat Social dels professionals que siguen contractats per als Serveis Socials de Base.   
Quan l?àmbit territorial d'aquests siga intermunicipal, hom podrà subvencionar també despeses de desplaçaments.   
B) L'import de l'ajuda no ultrapassarà del 66% del cost de les despeses de personal contractat per aquests conceptes durant l'any 1986.   
C) L'ajuda no cobrirà les despeses causades per conceptes de personal de plantilla, el finançament de les quals ja estiga assumit per l'ens local.   
D) El personal contractat pels Ajuntaments i les Mancomunitats, a través d'aquesta subvenció, serà destinat exclusivament a funcions directament relacionades amb els objectius de la convocatòria, enquadrat en el Servei Social de Base corresponent.   
E) Els professionals de Serveis Socials que estiguen contractats pels Ens Locals amb anterioritat a la creació del Servei Social de Base' seran enquadrats funcionalment en aquests Serveis, sense que hom puga sol·licitar ajudes per a les despeses dels seus salaris i Seguretat Social.   
5) Contractació dels professionals   
La contractació dels professionals, el cost de la qual se subvencione, se sotmetrà a les normes següents:   
- Seran contractats pels Ajuntaments o les Mancomunitats.   
- Els nous llocs de treball seran coberts mitjançant convocatòria pública. Del tribunal que qualifique els mèrits formarà part un representant de la Direcció General de Serveis Socials de la Conselleria de Treball i Seguretat Social, així com representants dels Col·legis Professionals corresponent s a les places convocades.   
6) Seguiment   
A) L'Ajuntament o la Mancomunitat nomenarà, entre els membres de la Corporació, un responsable del compliment de les funcions assenyalades en l'apartat I d'aquest article, que quedarà compromès de remetre quadrimestralment informe de les activitats realitzades, segons model que es facilitarà.   
B) L'incompliment per part dels professionals de les funcions indicades en la disposició primera, ocasionarà la pèrdua de la subvenció.   
7) Exclusions   
No podran sol·licitar aquesta ajuda les Corporacions Locals que, tot i havent rebut subvenció en anys anteriors d'aquesta Conselleria, no les hagen justificat totalment o parcial, segons les condicions de la concessió, tret que per escrit hagen manifestat les causes d'aquesta manca de justificació o la renúncia d'aquella ajuda.   
Article 3r. Ajudes per a manteniment, equipament, conservació, reparació i reforma sense canvi d'ús de Serveis Socials Sectorials.   
1. Concepte   
L'ajuda serà atorgada en concepte de subvenció per a centres i serveis dedicats a la prevenció, assistència, integració i reinserció de:   
- Disminuïts.   
- Tercera Edat.   
- Família, Infantesa i Joventut.   
- Drogodependents.   
- Transeünts, minories ètniques i d'altres grups marginats i en els conceptes següents:   
- Manteniment i activitats.   
- Equipament.   
- Conservació, reparació i reforma sense canvi d'ús.   
Les ajudes per a activitats hauran de ser prèviament convingudes amb la Conselleria de Treball i Seguretat Social.   
Quan les activitats s'ajusten al programa educatiu del Centre o Servei (sempre que no siguen responsabilitat específica d'altres organismes) no hi caldrà l'aprovació prèvia per part d'aquesta Conselleria.   
2. Sol·licitants   
Podran sol·licitar aquestes ajudes les Corporacions Locals, Federacions, Associacions, Cooperatives, Institucions i Centres especialitzats sense finalitats lucratives, als quals corresponga la titularitat del centre, del servei o el desenvolupament de l'activitat per a la qual sol·licite la subvenció.   
3. Prioritats   
A) Generals.   
Tindran prioritat per a aquestes ajudes:   
- Els serveis, activitats i programes d?àmbit de la Comunitat Valenciana, provincial, intercomarcal i comarcal, en l'ordre enumerat.   
- Els ens públics, les federacions i associacions, en aquest ordre, quan hi haja duplicitat entre dos o més sol·licitants   
- Els programes globals de Serveis Socials que presenten els Ens Territorials i que contemplen accions integrades d'atenció a diversos sectors dels enumerats en l'apartat 1 d'aquest article i que són objecte d'aquesta convocatòria, o l'acció coordinada entre els distints Serveis Sectorials.   
B) Especifiques.   
A més a més dels anteriors, tindran prioritat:   
- En el cas de centres o serveis de tercera edat:   
Residències.   
Els que es dediquen a l'atenció de beneficiaris d'ajudes periòdiques del Fons d'Assistència Social.   
Els que es dediquen totalment o parcial a persones que necessiten ajuda per a les activitats de vida diària.   
- En el cas de centres o serveis per a disminuïts:   
Els centres o serveis d'estimulació precoç.   
Els centres ocupacionals.   
Les residències.   
- En el cas de centres o serveis per a menors:   
Serveis alternatius a l'internament.   
Centres oberts.   
Programes de seguiment post-institucional i integració  
4. Exclusions  
Queden expressament exclosos d'aquestes ajudes:   
A) Com a sol·licitant:   
a) Les institucions previstes en l'apartat 3.A) d'aquest article que, tot i haver rebut subvenció en aquests anys anteriors de la Conselleria de Treball i Seguretat Social, no les hagen justificades totalment o parcial, segons les condicions de la concessió, tret que per escrit hagen manifestat les causes d'aquesta manca de justificació o la renúncia a aquella ajuda.   
b) L'Estat i Entitats de caràcter estatal.   
c) Les Entitats de Crèdit i Caixes d'Estalvi.   
d) Les empreses privades que es dediquen a l'atenció dels seus empleats i familiars, o que hi ocupen fins el 75% de la capacitat dels centres.   
B) Quant a conceptes:   
a) Manteniment i activitats:   
- Les despeses d'actes commemoratius, socials i culturals, que no siguen competència estricta de Serveis Socials.   
- Les quotes a associacions o federacions.   
- Els serveis específicament docents dels centres.   
- Els serveis psicopedagogics.   
- En general, tots aquells que, per la seua naturalesa, puguen ser objecte d'atenció per altres organismes oficials.   
b) Equipament:  
- Equipament subvencionat en exercicis anteriors.   
- Equipaments adquirits amb anterioritat a la presentació de la sol·licitud.   
- Equipaments per a obres en curs d'execució, la finalització de les quals no estiga prevista per a aquest exercici. En aquests casos, podrà presentar-se la sol·licitud, però per a la concessió caldrà imprescindiblement presentar el certificat d'acabat d'obres   
c) Conservació, reparació i reforma sense canvi d'ús:   
- Obres acabades amb anterioritat a la sol·licitud.   
- Obres subvencionades en exercicis anteriors pel mateix concepte.   
- Obres auxiliades per altres entitats en més del 70%.  
- Obres per habilitar centres destinats a finalitats distintes de les previstes en aquesta convocatòria.   
CAPITOL II  
Ajudes individualitzades  
Article 4t. Ajudes individualitzades no periòdiques.   
Es consideren ajudes individualitzades no periòdiques les que es destinen exclusivament a persones físiques i no a una entitat, institució o centre, i s'atorguen per una sola vegada en l'exercici econòmic.   
1. Concepte   
A) Seran objecte d'aquesta convocatòria totes aquelles ajudes que, a criteri de la Conselleria de Treball i Seguretat Social, suposen remeiar una situació de greu i urgent necessitat, sense que hi siguen possibles d'altres solucions, tot concentrant-se en el finançament de despeses per:   
- Aparells ortopèdics, pròtesis, medicaments i tractaments quan no se n'escaiga el pagament a la Seguretat Social.   
- Alimentació i productes de neteja.   
- Despeses d'aigua, gas, energia elèctrica i lloguer de l'actual exercici econòmic, sempre que hi haja requeriment de pagament, per escrit, pels subministradors dels serveis o arrendadors de l'immoble.   
B) Atés el caràcter d'excepcionalitat d'aquesta ajuda, hom haurà de demostrar que abans de sol·licitar-la ha esgotat les vies normals de solució i s'hi acudeix com a últim recurs.   
2. Sol·licitants   
Podran sol·licitar aquestes ajudes les persones que es troben en situació de greu necessitat per malaltia, carències familiars i socio-economiques, i que reunesquen els requisits següents:   
- Que no hagen obtingut ajudes pel mateix concepte i quantia d'altres organismes durant el termini d'aquesta convocatòria.   
- Que la renda per càpita de la família a què pertanyen no siga superior a 280.000 pessetes anuals.   
3. Exclusions   
Queden excloses d'aquesta convocatòria les peticions per a:   
- Tributs de tota mena, fins i tot les taxes o els preus que perceben els Ajuntaments per subministraments d'aigua o energia elèctrica.   
- Tractaments psicopedagogics.   
- Quotes de la Seguretat Social.   
- En general, totes aquelles l'atenció de les quals siga clara competència d'altres organismes.   
Article 5é. Ajudes individualitzades temporals.   
Quan les necessitats ho aconsellen i sempre sota el criteri de la Conselleria de Treball i Seguretat Social, dins de les limitacions pressupostàries, podran atorgar-se ajudes individuals, de caràcter periòdic i temporal, sempre que s'ajusten al que preveu aquesta convocatòria.   
1. Concepte   
Seran objecte d'aquesta convocatòria totes aquelles ajudes que, a criteri de la Conselleria de Treball i Seguretat Social, suposen remeiar una situació individual deteriorada, que el sol·licitant no puga solucionar pels seus mitjans i que tampoc no puga ser atesa pels mitjans institucionals establerts   
L'ajuda consistirà en una quantitat mensual durant el temps que la Conselleria de Treball i Seguretat Social considere oportú, a la vista dels informes tècnics que acompanyen la sol·licitud.   
2. Sol·licitants   
Podran sol·licitar aquestes ajudes les persones que es troben en una situació de greu necessitat i que reunesquen els requisits següents:   
- Que la renda per càpita de la família a que pertanyen no siga superior a 280.000 pessetes anuals.   
- Que aquesta ajuda permeta desenvolupar el procés d'integració social i normalització.   
Article 6é. Ajudes individualitzades per a Tercera Edat.   
1. Concepte   
Seran objecte d'aquesta convocatòria les ajudes individuals a persones de la Tercera Edat, per tal d'atendre'n els problemes específics i promoure?n el benestar social.   
Aquesta convocatòria comprén les ajudes finançades amb càrrec tant als pressupostos de la Generalitat Valenciana com als transferits de la Seguretat Social, dins del programa de Serveis Socials.   
Seran objecte d'aquestes ajudes:   
A) Atenció domiciliària.   
B) Balnearis.   
C) Residències.   
D) Millora de vida (pròtesis, òrtesis, reforma d'habitatge, electrodomèstics etc.).   
2. Sol·licitants  
Podran sol·licitar aquestes ajudes els majors de 60 anys que reunesquen els requisits següents:   
A) Ser beneficiari de la Seguretat Social o perceptors de l'Ajuda de Vellesa del Fons d'Assistència Social.   
B) No gaudir gratuïtament i simultània de serveis que cobresquen els mateixos supòsits i necessitats per als quals se sol·licita l'ajuda.   
C) No percebre qualsevol altra ajuda pel mateix concepte.  
Article 7é. Ajudes individuals per a disminuïts.   
1. Concepte   
Seran objecte d'aquesta convocatòria les ajudes individuals a persones disminuïdes físicament, psíquicament o sensorialment, que necessiten una atenció dirigida al normal desenvolupament humà i social i pels conceptes previstos en el Reial Decret 620/1981, de 5 de febrer, i en l'Ordre de 5 de març de 1982.   
Aquesta convocatòria comprén les ajudes finançades amb càrrec tant als pressupostos de la Generalitat com als de la Seguretat Social, dins del programa de Serveis Socials.   
Seran objecte d'aquestes ajudes:   
A) Rehabilitació  
- Estimulació precoç.   
- Recuperació medico-funcional.   
- Tractaments psicoterapèutics.   
B) Assistència especialitzada  
- Assistència personal.   
- Assistència domiciliària.   
- Assistència institucionalitzada.   
- Mobilitat i comunicació.   
C) Ajudes complementàries  
- Transport.   
- Menjador.   
- Residència.   
D) De Formació Professional  
- Recuperació professional.   
- Integració laboral.   
2. Sol·licitants   
Podran sol·licitar aquestes ajudes les persones disminuïdes físicament, psíquicament o sensorialment (o els seus representants legals, en cas d'incapacitat) que reunesquen aquests requisits:   
A) Haver estat reconegudes com a minusvàlides per les Subdireccions Territorials de Serveis Socials (anteriorment reconeixement de l'INSERSO).   
B) No gaudir gratuïtament i simultània de serveis que cobresquen els mateixos supòsits i necessitats per als quals se sol·licita l'ajuda.   
C) No tenir edat superior a 60 anys.   
D) Per a les ajudes amb càrrec als fons transferits de la Seguretat Social, tenir la condició d'afiliat en alta, o situació semblant, o la de beneficiari de la Seguretat Social.   
E) Ingressos familiars per càpita inferiors al 70% del salari mínim interprofessional vigent.   
Article 8é. Beques per a disminuïts atesos a centres especialitzats.   
1. Concepte   
Les ajudes es concediran en concepte de subvenció per ajudar al sosteniment de les persones afectades per una disminució o una associació de disminucions, previsiblement permanents, que limiten greument les capacitats físiques, psíquiques i sensorials, per a la qual cosa necessiten l'atenció en un centre específic.   
2. Sol·licitants   
Podran sol·licitar aquestes ajudes les persones disminuïdes físicament, psíquicament o sensorialment que, a més a ms dels requisits previstos en els paràgrafs anteriors, assenyalats amb les lletres A), B) i C), reunesquen els requisits següents:   
A) Formar part d'una família la renda de la qual per càpita anual no siga superior a 315.000 pessetes.   
B) Que estiguen atesos o tingué n sol·licitat l'ingrés a:   
- Un centre privat reconegut per l'Estat o la Comunitat Autònoma.   
- Un centre dependent de l'Administració Institucional de la Sanitat Nacional.   
- Un centre dependent de l'Institut Nacional d'Assistència Social.   
- Un centre reconegut per l'Estat o Comunitat Autònoma i dependent de Corporacions Locals (Diputació, Ajuntaments i Mancomunitats).   
- Un centre dependent o subvencionat totalment o parcial pel Ministeri d'Educació i Ciència, per aquells serveis complementaris no coberts pel susdit organisme.   
3. Pròrrogues   
Hom considerarà pròrrogues de beques, les ajudes previstes en l'article anterior quan s'hagen percebut en 1985.   
Sol·licitaran aquestes ajudes els disminuïts que s?hagen beneficiat de les beques durant l'any 1985, i acomplesquen els requisits establerts a l'apartat anterior.   
Capítol III  
Normes comunes a totes les ajudes i subvencions  
Article 9é  
La sol·licitud i tramitació de les subvencions es regularà per Ordre de la Conselleria de Treball i Seguretat Social.   
Article 10  
Les Institucions, públiques o privades, que sol·liciten qualsevol de les ajudes contingudes en aquest Decret, podran formalitzar conveni en la forma i condicions que determine la Conselleria de Treball i Seguretat Social, per al mateix objecte.   
DISPOSICIONS FINALS  
Primera  
Hom autoritza el Conseller de Treball i Seguretat Social per a l'adopció de totes les disposicions reglamentàries i d'altres resolucions necessàries per a l'aplicació i el desenvolupament d'aquest Decret.   
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana   
DISPOSICIO DEROGATORIA  
Queden derogades totes les normes d'igual o inferior rang que s'oposen al que disposa aquest Decret.   
València, 30 de desembre de 1985.   
El President de la Generalitat,  
JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI